Tegelikult aga on meil ju lood sealmaal, et tänu igasugustele pooletoobistele, kelle käest ei tule meil igapäevaelus tõesti ju mõttessegi minna nõu küsima, küsitakse millegipärast just valimiste käigus aga seda, mis meie kõigi eluolu pikemas perspektiivis väga tugevalt mõjutama hakkab. Nendele samustele lollakatele, arulagedatele,  kitsarinnalistele ja harimatutele, antakse millegipärast sõnaõigus teemadel, mille üle otsustavad nad reeglina kas teiste kodanike mõju all, nende enda poolt kaudselt kinnimakstud valimisreklaamist pimestatuna, koguni mõne kupüüri voi lonnipudeli eest, spikker näpus valimisjaoskonda saadetuna või lihtsalt sunnitakse neid "e-valimistel" osalema. Ja kui oluline ongi üldse selliste inimeste arvamus, kes oma otsuseid keda valida, kaubanduskeskuste ees, erakondade valimistelkidest pakutava tasuta tee ja ampsu  prääniku eest teevad? Needsamad "valijad" ei anna seejuures tegelikult ju endalegi aru, keda ja milleks nad üldse esinduskogudesse valinud on. Ja olen kindel, et pooled sellistest "valijatest" ei mäleta ühe kuu möödudes sedagi, kelle poolt nad valimistel üldse oma hääle andsid. Selliste kaasabil aga satuvadki paraku omavalitsustesse ja Riigikogussegi sellised "saadikud", kellele hommikulti peetud "loengutel" teada antakse, mille ja kelle poolt hääletama PEAB!